सेंसेक्स 159 अंक बढ़कर 63,327 पर बंद, निफ्टी भी 18,800 के पार
BSE NSE Sensex Today, Stock Market Latest Updates  आज यानी मंगलवार (20 जून) को शेयर बाजार में गिरावट देखने को मिल रही है। सेंसेक्स 200 अंक से ज्यादा की गिरावट के साथ 62,950 के स्तर पर कारोबार कर रहा है।
आज यानी मंगलवार (20 जून) को शेयर बाजार में बढ़त देखने को मिली है। सेंसेक्स 159 अंक बढ़कर 63,327 के स्तर पर बंद हुआ। वहीं निफ्टी में 61 भी अंक की बढ़त रही, और ये 18,816 के स्तर पर बंद हुआ। सेंसेक्स के 30 शेयरों में से 18 में बढ़त और 12 में गिरावट देखने को मिली है। टाटा मोटर्स के शेयर में आज 3.07% की तेजी देखने को मिली है।
आज के कारोबार में ज्यादातर सेक्टोरल इंडेक्स बढ़त के साथ बंद हुए। पावर और ऑटो इंडेक्स 1% की बढ़त लेकर बंद हुआ। वहीं मेटल और आईटी सेक्टर में 0.5% की तेजी रही। नहीं रुपया अमेरिकी डॉलर के मुकाबले 18 पैसे कमजोर होकर 82.12 रुपए पर बंद हुआ।
इंडिगो का शेयर ऑल टाइम हाई पर पहुंचा
इंटरग्लोब एविएशन (इंडिगो एयरलाइन) के शेयर ने आज नया ऑल टाइम हाई (2,483 रुपए) बनाया। हालांकि इसके बाद इसमें गिरावट देखने को मिली और ये 6.70 (0.28%) बढ़त के साथ 2,439 रुपए पर बंद हुआ।
इंटरग्लोब एविएशन लिमिटेड ने सोमवार को 500 एयरबस A320 फैमिली एयरक्राफ्ट खरीदने का ऐलान किया है। इसके साथ ही इंडिगो एक बार में इतना बड़ा ऑर्डर देने वाली पहली भारतीय एयरलाइन बन गई है। इन एयरक्राफ्ट्स की डिलीवरी 2030 से 2035 के बीच होने की उम्मीद है।
आज से ओपन हुआ HMA एग्रो इंडस्ट्रीज का IPO
भैंस का मांस निर्यात करने वाली कंपनी 'HMA एग्रो इंडस्ट्रीज लिमिटेड' का IPO आज से ओपन हो गया है। रिटेल निवेशक इस IPO के लिए 20 जून से 23 जून तक अप्लाय कर सकेंगे। 4 जुलाई को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे। इस इनिशियल पब्लिक ऑफरिंग यानी IPO के जरिए कंपनी 480 करोड़ रुपए जुटाना चाहती है। पूरी खबर पढ़ने के लिए यहां क्लिक करें
कल बाजार में रही थी गिरावट
इससे पहले कल यानी सोमवार (19 जून) को शेयर बाजार में गिरावट देखने को मिली थी। सेंसेक्स 216 अंक गिरकर 63,168 के स्तर पर बंद हुआ था। वहीं निफ्टी में भी 70 अंक की गिरावट रही, और ये 18,755 के स्तर पर बंद हुआ था। एनर्जी, रियल्टी और बैंकिंग शेयरों में बिकवाली रही थी।
